|  |  |
| --- | --- |
|  | **OPĆINA MATULJI** **Općinski načelnik** |
| KLASA: 551-01/21-01/0014 URBROJ: 2156/04-03-01/6-21-0001 Matulji, 22.10.2021.  |  |

Na temelju članka 43. Statuta Općine Matulji (''Službene novine Primorsko-goranske županije'' br. 26/09, 38/09, 8/13, 17/14, 29/14, 4/15 pročišćeni tekst, 39/15, 7/18 i 6/21) te članka 33. stavak 3. Odluke o socijalnoj skrbi Općine Matulji (''Službene novine Primorsko-goranske županije'' broj 9/21) općinski načelnik raspisuje slijedeći:

**JAVNI POZIV**

 **za podnošenje zahtjeva u svezi dodjele prigodnog poklon bona uoči Božića u sklopu programa Socijalne skrbi Općine Matulji za 2021. godinu**

**I.**

Općina Matulji prikuplja pisane zahtjeve u svezi dodjele **prigodnog poklon bona uoči Božića** za sljedeće kategorije korisnika:

* samce ili obitelji koje ispunjavaju uvjet prihoda,
* udomiteljske obitelji,
* djecu s teškoćama u razvoju,
* umirovljenike kojima je mirovina jedini izvor prihoda, a iznos koje ne prelazi 2.500,00 kuna te sve osobe starije od 65. godina bez mirovine odnosno sa drugim prihodima koji ne prelaze 2.500,00 kuna.

**II.**

Zahtjev **ne podnose** samci ili obitelj koji ispunjavaju socijalni uvjet te osobe s invaliditetom pod uvjetima iz članka 11. stavka 1. točke 1-7 Odluke o socijalnoj skrbi (slijepe osobe s oštećenjem od 70 % i više, te pratioci slijepih osoba sa 100 %-tnim oštećenjem, gluhe osobe s oštećenjem od 70% i više, osobe oboljele od cerebralne ili dječje paralize, osobe oboljele od multiple skleroze, osobe s mentalnim oštećenjem, osobe s intelektualnim oštećenjem, osobe čije je tjelesno oštećenje 70% i više), jer istovrsnu pomoć ostvaruju temeljem rješenja iz članka 13. Odluke o socijalnoj skrbi (socijalni uvjet) odnosno na prijedlog Socijalnog vijeća (osobe s invaliditetom).

**III.**

Visina prigodnog poklon bona iznosi:

* za korisnike koji ispunjavaju uvjet prihoda: samac 450,00 kn, dvočlana obitelj 600,00 kn, obitelj koja ima tri i više članova 700,00 kn
* za udomiteljske obitelji 500,00 kn po obitelji
* za djecu s teškoćama u razvoju 500,00 kn po djetetu
* za umorovljenike i osobe starije od 65 godina iznosi 250,00 kuna po korisniku.

**IV.**

Zahtjev se podnosi na propisanom obrascu koji je prilog ovog javnog poziva i sadrži popis dokumentacije koja se prilaže ispunjenom zahtjevu.

**V.**

Rok za podnošenje zahtjeva u Pisarnici Općine Matulji je 22. studenog 2021. godine, a zahtjevi se dostavljaju osobno ili putem e-maila opcina.matulji@matulji.hr s naznakom predmeta „Prigodni poklon uoči Božića.

**VI.**

Zahtjevi sa nepotpunom dokumentacijom i/ili zaprimljeni van roka biti će odbačeni, kao i zahtjevi korisnika koji su do trenutka raspisivanja ovog javnog poziva iskoristili maksimalan broj prava i pomoći u 2021., a koji je naveden u članku 4., stavku 3. Odluke o socijalnoj skrbi (''Službene novine Primorsko-goranske županije'' broj 9/21).

**VII.**

O načinu preuzimanja prigodnog poklon bona, korisnici će biti obavješteni naknadno.

**VIII.**

Javni poziv objavit će se na oglasnoj ploči i mrežnim stranicama Općine Matulji.

 Općinski načelnik

 **Vedran Kinkela**